Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** *Хашгамбай*  **Ургийн овог:** *Отог*  **Нэр:** *Хашбаатар*  **Хүйс:** *Эр* |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| *Шүүхийн сахилгын хорооны шүүгч бус гишүүн* |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| *Тийм* |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| *Үгүй* |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Монголын хуулчдын холбооны 2014 оны 07 дугаар сарын 07-ны өдрийн хуульчийн мэргэжлийн үйл ажиллагаа эрхлэх зөвшөөрөлтэй.*  *(Энэ чиглэлээр үйл ажиллагаа явуулаагүй түдгэлзүүлсэн.)* |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| *Үгүй* |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| *Үгүй* |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| *Үгүй* |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| *Шүүх шударга, ил тод нээлттэй, шүүгч ёс зүйн болон сахилга хариуцлагын өндөр хэм хэмжээг сахин биелүүлснээр шүүх эрх мэдэлд итгэх олон нийтийн итгэлийг хүлээдэг б**а харин эдгээр зарчмууд алдагдваас хүний эрх, эрх чөлөөний баталгаа, хуулийн засаглал алдагдахад хүрнэ. Иймд шүүгч ёс зүйн ноцтой зөрчил гарган олон нийтийн итгэлийг хөсөрдүүлсэн тохиолдолд хариуцлага гарцаагүй байх бөгөөд тухайн зөрчлийг шалгаж, тогтоох, нотлох, шийдвэрлэх ажиллагаа шударга, үр нөлөөтэй байх шаардлагатай.*  *Миний бие Хашгамбайн Хашбаатар нь 1991 онд Цагдаагийн дунд сургууль, 1997 онд Цагдаагийн дээд сургуулийг хуульч, эрх зүйч мэргэжлээр бакалавр, 2001 онд Цагдаагийн академийг Хууль зүйн магистр зэрэгтэйгээр тус тус суралцаж төгссөн. Эрх зүйч мэргэжилтэй, хуульч.*  *1991-2008 онд Цагдаагийн ерөнхий газрын төв, орон нутаг дахь хэлтэс, газарт цагдаа, төлөөлөгч, ахлах төлөөлөгч, тасгийн дарга, 2008 оноос Авлигатай тэмцэх газарт ахлах ажилтан, албаны дарга, хэлтсийн даргаар тус тус ажиллаж байна.*  *Ийнхүү өөрийн ажилласан хугацааны дадлага, туршлагын хүрээнд шүүх эрх мэдлийн байгууллагын хэмжээнд шударга, ил тод, хараат бус байдлыг бэхжүүлэхэд бодитой хувь нэмэр оруулан ажиллах боломжтой гэж үзэн Шүүхийн сахилгын хорооны гишүүнд өөрийн нэрийг дэвшүүлэн өрсөлдөж байна.*  *Авлигатай тэмцэх байгууллагын ажилтан нь албаны чиг үүргээ зөвхөн үндэсний язгуур ашиг сонирхлыг эрхэмлэж, улс төрийн нам, бүлгийн болон хувийн аливаа явцуу ашиг сонирхлоос ангид байж хэрэгжүүлдэг онцлогтой. Мөн байнга өндөр хяналт шалгалтын дор ажил үүргээ гүйцэтгэдэг, зөрчил гаргасан тохиолдолд хуулийн өндөр хариуцлага хүлээдэг тул албан үүргээ ямагт нэн тэргүүнд тавих, асуудалд төвч, зарчимч байр сууриас хандах, хүлээсэн үүргээ бүрэн гүйцэтгэх зан төлөвийг өөртөө төлөвшүүлсэн байдаг төдийгүй аливаа хууль бус үйл ажиллагаа, ашиг сонирхлын зөрчлөөс ангид байх дадал хэвшлийг бүрдүүлдэг нь шүүгч хуулиар олгогдсон эрх мэдлээ хэрэгжүүлэхдээ гагцхүү хуульд захирагдах, шударга, хараат бус байх, төвийг сахих үндсэн зарчмыг баримтладагтай ижил юм. Эдгээр зарчмууд алдагдваас хүний эрх, эрх чөлөөний баталгаа, хуулийн засаглал алдагдах тул шүүгч ёс зүйн ноцтой зөрчил гарган олон нийтийн итгэлийг хөсөрдүүлсэн тохиолдолд хариуцлага гарцаагүй байх бөгөөд тухайн зөрчлийг шалгаж, тогтоох, нотлох, шийдвэрлэх ажиллагааг хэний ч нөлөөнд авталгүйгээр, гагцхүү хуульд захирагдан хэрэгжүүлэх боломжтой гэж үзлээ.*  *Сүүлийн жилүүдэд дотоод болон гадаад улс, олон улсын байгууллагуудаас хийсэн судалгаагаар, шүүхэд итгэх олон нийтийн итгэл, Шүүхийн ёс зүйн хороо (ШЁЗХ)-ны үйл ажиллагааны үнэлгээ доогуур, бага түвшинд байсан нь шүүгчийн сахилгын хэргийг хянан шийдвэрлэх тогтолцоо үр нөлөөгүй, оновчгүй байсантай холбоотой гэж дүгнэж болох юм. Тухайлбал, Шүүхийн ёс зүйн хороо 2015-2020 онд давхардсан тоогоор нийт 1961 шүүгчид холбогдох 1318 гомдол хүлээн авснаас 80 гаруй хувьд нь сахилгын хэрэг үүсгэхээс татгалзаж, 20 орчим хувьд нь сахилгын хэрэг үүсгэн шалгаж, нийт 69 шүүгчид сахилгын шийтгэл ногдуулсан байх боловч түүний 74 хувь нь шүүхийн шатанд хэрэгсэхгүй болжээ.*  *Харин Монгол Улсын Их Хурлаас 2019 оны 11 дүгээр сарын 14-ний өдөр Монгол Улсын Үндсэн хуульд оруулсан нэмэлт, өөрчлөлтийг, 2021 оны 01 дүгээр сарын 15-ны өдөр Монгол Улсын шүүхийн тухай хууль /шинэчилсэн найруулга/ тус тус баталснаар Шүүхийн сахилгын хороо шүүгчид сахилга, хариуцлага хүлээлгэх институт болон өргөжиж байна.*  *Дээрх эрх зүйн шинэтгэлийн хүрээнд шүүгчид хориглох 40 гаруй зөрчлийг хуульд нэг бүрчлэн тодорхой тусгаж, тухайн зөрчилд тохирсон шийтгэл оногдуулах боломжийг нээсэн төдийгүй, сахилгын шийтгэл оногдуулах хөөн хэлэлцэх хугацааг уртасгасан, шүүгчийн сахилгын хэрэг хянан шийдвэрлэх ажиллагааг өргөдөл, мэдээллийг хүлээн авах, сахилгын хэрэг үүсгэх, шалгах, хянан шийдвэрлэх зохицуулалтыг нарийвчлан тусгасан нь олон улсын жишигт нийсэн чухал шийдвэр болсон гэж үзэж байна.*  *Хуульд хэдийгээр дээрх дэвшилтэт олон зохицуулалт орсон хэдий ч шүүх шударга, ил тод нээлттэй байх, шүүгчид сахилга хариуцлагын зөрчлөөс ангид байж шүүх эрх мэдэлд итгэх олон нийтийн итгэлийг бэхжүүлэх нь Шүүхийн сахилгын хорооны үйл ажиллагаа болон нийт шүүгчдийн хүчин чармайлтаас шууд хамаарах юм.*  *Иймд Шүүхийн сахилгын хорооны гишүүнээр томилогдвол дараах ажлуудыг хийж гүйцэтгэхээр төлөвлөж байна.*  *1.Шүүгчийн ёс зүйн дүрмийн агуулгыг олон улсын стандарт (Бангалорын зарчим)- болон Шүүхийн тухай хуульд нийцүүлэн шинэчлэх, шүүгчийн ёс зүйн дүрмийн заалтыг онолын хувьд төдийгүй Монголын болон бусад орны тохиолдолд тулгуурлан тайлбарласан албан бус тайлбарыг боловсруулж хэвлэх, шүүгчдэд тараах, шүүгчийн үргэлжилсэн сургалтад ашиглах талаар Улсын дээд шүүх, Шүүхийн ерөнхий зөвлөлтэй хамтран ажиллаж, хөтөлбөр боловсруулан хэрэгжүүлэх.*  *2.Шүүгч аливаа хэрэг, маргааныг зөвхөн хуулийг хэрэглэж, хууль зүйн үндэслэлээр шийдвэрлэх үүрэгтэйг эдгээр эрх зүйн эх сурвалжид тусгагдсан. Шүүгчийн хууль буруу хэрэглэсэн алдаанд хариуцлага хүлээлгэхгүй байх болон хуульд захирагдах зарчим хоёрын зохицлыг хангах нь амаргүй. Эхний зарчмыг хэт баривал шүүгчийн хараат бус байдал нэрийн дор хуульд захирагдалгүй шийдвэр гаргадаг шүүгчийн хариуцлагагүй байдлыг дэвэргэнэ. Хоёр дахь зарчмыг хэтэрхий баривал шүүгчийн хараат бус байдалд халдах эрсдэлтэй. Тиймээс, Сахилгын хороо дээрх зарчмын уялдааг хангах, шүүгчийн хууль хэрэглээний алдаа болон ёс зүйн зөрчлийн ялгаа, давхцалыг олон улсын сайн туршлагад тулгуурлан оновчтой тодорхойлох, түүнийг Монгол Улсад нутагшуулан нэвтрүүлэх чиглэлээр эрдэм шинжилгээ судалгааны байгууллагуудтай хамтын ажиллагаа тогтоон ажиллана.*  *3.Сахилгын хорооны үйл ажиллагааг ил тод нээлттэй, үйл ажиллагааны процесс, дүрэм журам нь ойлгомжтой байх нь иргэдийн итгэлийн үндэс юм. Иймд Сахилгын хороо зөрчил маргааныг хянан шийдвэрлэхээс гадна иргэдэд шударга ёсны үйлчилгээ үзүүлдэг институт талаас нь анхаарч дараах ажлыг санаачлан хэрэгжүүлэх*   * *Иргэд Сахилгын хороонд цахимаар хандах, мэдээлэл авах, дуу-дүрсний төхөөрөмж ашиглан хуралдаанд зайнаас оролцох эрх зүйн орчин бүрдүүлэх, сахилгын хэргийн материал хадгалах, оролцогчдод танилцуулах цахим платформ хөгжүүлэх зэргээр орон зай, цаг хугацааны саадгүйгээр шүүхийн үйлчилгээ авах нөхцөлийг бүрдүүлэх талаар шат дараатай арга хэмжээг авч хэрэгжүүлнэ.* * *Нийгэмд шүүгчийн сахилга, хариуцлагатай холбоотой үнэн зөв, бодитой мэдээ мэдээлэл дутмаг байгаагийн улмаас зөрүүтэй мэдээ мэдээлэл, ойлголт иргэдийн дунд үүсдэг. Иймд мэдээллийн технологийн ололтыг ашиглан үнэн зөв, бодитой мэдээллийг иргэд, олон нийтэд цаг алдалгүй хүргэх, алдаатай, буруу ташаа мэдээллийг цаг алдалгүй залруулдаг механизмыг санаачлан хэрэгжүүлэх.*   *4. Сүүлийн жилүүдэд шүүгч нарт холбогдох авлига, ашиг сонирхлын зөрчлийн асуудал буурахгүй байна. Тодруулбал, 2019 онд Авлигатай тэмцэх газраас явуулсан Шударга байдлын үнэлгээний судалгаагаар “Монгол Улсад авлига хамгийн их тархсан институц”-ийг асуухад, судалгаанд оролцогч 9555 хүний 53.3 хувь “шүүх”, 48.0 хувь нь “гаалийн байгууллага”, 44.6 хувь нь “мэргэжлийн хяналтын байгууллага” гэж хариулжээ. Үүнээс үзэхэд, шүүхийн байгууллагын хэмжээнд авлига, ашиг сонирхлын зөрчлөөс урьдчилан сэргийлэх ажлыг эрчимжүүлэх, үе шаттайгаар зохион байгуулах шаардлага байгааг харуулж байна.*  *Иймд шүүгчдийг авлига, ашиг сонирхлын зөрчлөөс урьдчилан сэргийлэх чиглэлээр*   * *Шүүгч, шүүхийн байгууллага дахь авлига, ашиг сонирхлын зөрчил, төсөөллийн индекс, цар хүрээг бодитоор тодорхойлох зорилгоор Шүүхийн ерөнхий зөвлөл, төрийн болон төрийн бус байгууллагуудтай хамтран өргөн хүрээнд судалгааны ажил зохион байгуулах,* * *Хэрэг хянан шийдвэрлэх ажиллагаанд оролцож буй “баг” буюу шүүгч, улсын яллагч, өмгөөөлгч нарын давтамж, тохиолдлууд болон хэргийн шийдвэрлэлтийн байдалд дүн шинжилгээ хийх,* * *Судалгааны үр дүнд тулгуурлан эрсдэл бүхий шүүхийг тодорхойлож сургалт, соён гэгээрүүлэх арга хэмжээг шат дараалалтайгаар зохион байгуулах,* * *Цаашид аливаа хэрэг, маргааныг “баг”-аар шийдвэрлэх магадлалыг бууруулах, таслан зогсоох чиглэлээр анхаарч ажиллах* |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| *1999-2001 онд, Цагдаагийн академи Хууль зүйн магистр*  *1993-1997 онд, Цагдаагийн дээд сургууль Хуульч, эрх зүйч*  *1990-1991 онд, Цагдаагийн дунд сургууль Эргүүлийн цагдаа* |
| **3.2** | **Эрх зүйч мэргэжлээр ажилласан байдал**  Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| *2016.11.04-нөөс Авлигатай тэмцэх газрын ХШДШХ-ийн дарга,*  *2015.02.17-2016.11.04 Авлигатай тэмцэх газрын ГАХ-ийн дарга,*  *2013.08.23-2015.02.17 Авлигатай тэмцэх газрын ГАХ-т албаны дарга,*  *2008.08.29-2013.08.23 Авлигатай тэмцэх газрын ГАХ-т ахлах ажилтан,*  *2006.03.15-2008.08.29 Сэлэнгэ аймаг дахь Цагдаагийн газар Эрүүгийн тасгийн дарга*  *2000.04.17-2006.03.15 ЦЕГ-ын Эрүүгийн цагдаагийн газар төлөөлөгч, ахлах төлөөлөгч*  *1997.06.10-2000.04.17 Сонгинохайрхан дүүрэгтэй Цагдаагийн хэлтэст эрүүгийн төлөөлөгч*  *1991.03.21-1993.09.01 Сонгинохайрхан дүүрэг дэх Цагдаагийн хэлтэст хорооны цагдаа*  *Жич: Хүсэлт гаргагчийн талаарх тодорхойлолт болон Нийгмийн даатгалын шимтгэл төлөлтийн талаарх лавлагаагаар тогтоогдоно.* |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| *Үгүй* |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| ***Нэг. ХАСУМ-тай холбоотой эрх зүйн орчинг дээшлүүлж, ХАСУМ-ийг цахимаар хянадаг болсон***  ***Агуулга:*** *АТГ нь жилд ойролцоогоор 11.000 орчим урьдчилсан мэдүүлэг хүлээн авч хянан хариу хүргүүлдэг бөгөөд уг үйл ажиллагааг хялбарчлах, цуг хугацаа болон эдийн засгийн хэмнэлт гаргах үүднээс цахим хэлбэрт шилжүүлэх зайлшгүй шаардлага үүсч УИХ-ын 2016 оны 51 дүгээр тогтоолоор батлагдсан “Авлигатай тэмцэх үндэсний хөтөлбөр”-ийн 4.1.1.1-т “төрийн албаны төв байгууллагын дүгнэлт, хувийн ашиг сонирхлын урьдчилсан мэдүүлгийг хянасан байдлыг үндэслэн албан тушаалд томилох тухай хуулийн хэрэгжилтийг хангах, хариуцлагыг дээшлүүлэх” гэж заасны дагуу ХАСУМ-ийг гаргах, хянах үйл ажиллагааг цахим хэлбэрт бүрэн шилжүүлэх ажлын зохион байгуулж энэ талаар нийт 117 байгууллагад сургалт зохион байгуулан, арга зүйн зөвлөмжөөр ханган ажилладаг. Түүнчлэн Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 23 дугаар зүйлийн 23.7 дахь хэсэгт “Нийтийн албанд томилогдохоор нэр дэвшсэн этгээд тухайн албан үүргийг гүйцэтгэхэд илт ашиг сонирхлын зөрчил үүсч болох нь тогтоогдсон бол түүнийг тухайн албанд томилох эрх бүхий байгууллага, албан тушаалтан томилохоос татгалзах үүрэгтэй” гэж заасныг 2017.12.07-ны өдрийн хуулиар “... илт ашиг сонирхлын зөрчил үүсч болох нь тогтоогдсон бол АТГ илт ашиг сонирхлын зөрчил үүсч болзошгүй нөхцөл байдлын талаар энэ хуулийн 23.6-д заасан мэдэгдэлд тодорхой дурдана” гэж өөрчлөн найруулсан нь хуулийн үзэл баримтлал, зарчмыг алдагдуулсан асуудлаар “Хууль дээдлэх ёс ба авлига, ашиг сонирхлын зөрчил” сэдэвт чөлөөт хэлэлцүүлгийг нэр бүхий хуульчид, ТББ-уудтай хамтран зохион байгуулсан болно.*  ***Үр дүн:*** *Ашиг сонирхлын урьдчилсан мэдүүлгийг нийт байгууллагыг цахимаар гаргаж байгаа нь шалгалтын үйл ажиллагааг түргэн шуурхай явуулах, мэдээллийг нэг дороос бүрэн авч хянахаас гадна мэдүүлэг гаргагч болон мэдүүлгийг бүртгэж хадгалах эрх бүхий албан тушаалтны үйл ажиллагааг хөнгөвчлөх, цаг хугацаа хэмнэсэн үйл ажиллагаа болсон.*  ***Жишээ:*** *АТГ-т ХАСУМ хянуулдаг бүх байгууллагуудад уг мэдүүлгийг цахим систем ашиглан хянуулахдаа баталгааны маягтыг ирүүлдэг*  *Авлигатай тэмцэх газар, УИХ-ын Хууль зүйн байнгын хороо*  ***Хоёр. Нийт мэдүүлэг гаргагчид болон сонгуульд нэр дэвшигчдийн мэдүүлгийг цахимаар гаргуулсныг иргэд, олон нийтэд ил тод танилцуулдаг болсон.***  ***Агуулга:*** *Албан тушаалтны хувийн ашиг сонирхол болон хөрөнгө, орлогын талаарх томоохон бааз мэдээллийг АТГ-ын цахим системд өргөжүүлэн төвлөрүүлж байдаг ба уг мэдээллүүдийг ашиглан мэдүүлэгт судалгаа, дүн шинжилгээ хийх, бусад бүртгэлийн байгууллагын албан ёсны мэдээлэлтэй тулган хяналт шалгалтыг үр нөлөөтэй явуулах зэрэг олон эерэг үр дүн гарч байна. Мөн улсын хэмжээний нийт мэдүүлгийг иргэд олон нийтэд жил бүр танилцуулснаар иргэд мэдээлэлтэй танилцах, хяналт тавих нөхцөл сайжирч, төрийн албан хаагчдын шударга, хариуцлагатай байдалд эерэг хандлага бий болж, авлига, ашиг сонирхлын зөрчлийг арилгахад чиглэсэн үйл ажиллагааны явц дахь иргэд, олон нийтийн, бусад тулуудын оролцоо нэмэгдэх нэг нөхцөл бүрдэж байна. Манай улс 2007 оноос хөрөнгө, орлогын мэдүүлгийгцаасаар гаргуулж байсан бол 2012 оноос АТГ-ын мэдүүлгийн цахим систем https://meduuleg.iaac.mn/ -ийг үндэслэн жил бүр улсын хэмжээнд 42 мянга гаруй мэдүүлэг гаргагч албан тушаалтнууд хувийн ашиг сонирхлын болон хөрөнгө, орлогын мэдүүлгээ гаргадаг, уг мэдүүлгийн хураангуй мэдээллийг 2018 оноос эхлэн АТГ-ын http://xacxom.iaac.mn/ цахим системд байршуулж иргэд олон нийтэд тогтмол танилцуулах болсон. Мөн 2020 оны Улсын Их Хурлын сонгуульд нэр дэвшигчдээс хувийн ашиг сонирхлын болон хөрөнгө, орлогын мэдүүлгийг цахимаар гаргуулах ажлыг Сонгуулийн ерөнхий хороотой хамтран зохион байгуулсан бөгөөд нэр дэвшигчийн үнэмлэхээ гардан авсан нийт 606 нэр дэвшигчийн ХОМ-ийн хураангуйг “http://xacxom.iaac.mn/” цахим системд байршуулж хуулийн хэрэгжилтийг ханган ажилласан.*  ***Үр дүн:*** *Хөрөнгө орлогын эдүүлгийг олон нийтэд нээлттэй байдлаар цахим системд байршуулснаар тухайн албан тушаалтны хөрөнгө, орлого нь хэрхэн өөрчлөгдөж байгаад олон нийт хяналт тавих боломжтой болсон. Улмаар тэрхүү мэдээлэлд үндэслэн иргэд, олон нийтийн зүгээс манай байгууллагад хандан өргөдөл, гомдолд гаргах, хөрөнгө орлогоо хууль ёсны дагуу олж авсан эсэхийг нь хянуулах боломжтой болсон. Энэ нь албан тушаалтнууд чин шударгаар, албан үүргээ хариуцлагатай гүйцэтгэх хөшүүрэг болдог. Зөвхөн албан тушаалтнуудаас мэдүүлэг гаргуулахаас гадна Сонгуулийн ерөнхий хороотой хамтран 2020 оны УИХ-ын ээлжид сонгуульд нэр дэвшигчдийн хөрөнгө, орлогын мэдүүлгийг цахимаар гаргуулан олон нийтэд ил тод байршуулсан нь сонгогчдыг мэдээллээр хангах чухал хэрэгсэл болсон.*  ***Жишээ:*** *Иргэд, олон нийтийн зүгээс аливаа мэдүүлэг гаргагч албан тушаалтны хөрөнгө орлогын өөрчлөлтийг харьцуулан судалж, хяналт тавих боломж бүрдсэн.*  *Авлигатай тэмцэх газар Сонгуулийн ерөнхий хороо*  ***Гурав. Хууль бусаар олсон хөрөнгө, орлогыг илрүүлэх чиглэлээр бусад байгууллагатай хамтран үр дүнтэй ажилласан***  ***Агуулга:*** *Хариуцсан чиглэлийн дагуу хяналт шалгалтын үйл ажиллагаанд төрийн байгууллагуудтай хамтран ажиллах, хуулийн хэрэгжилтийг ханган ажиллах хүрээнд хөрөнгө, орлогын мэдүүлгийн хяналт шалгалтыг Татварын ерөнхий газартай хамтран явуулсан. Тухайлбал мэдүүлэг гаргагч өөрийн хөрөнгө, орлогын мэдүүлгийн “орлого” хэсэгт мэдүүлсэн орлогын талаарх мэдээллээ үндэслэл бүхий тайлбарлаагүй, татвараас оргон зайлсан байж болзошгүй мэдээллийг Татварын ерөнхий газарт хүргүүлэн харьяа нэгж Татварын хэлтсээр шалгуулан 2020 онд нийт 12 аж ахуйн нэгж байгууллага, 7 иргэний санхүүгийн үйл ажиллагаанд иж бүрэн шалгалт хийгдэж дуусаад байна. Татварын байгууллагын шалгалтаар нийт 31.952.156.613 төгрөгийн зөрчил илэрч, 801.596.630 төгрөгийн нөхөн ногдуулалтын акт тавигдсан.*  ***Үр дүн:*** *ХОМ-ийн хяналт шалгалтын хүрээнд Татварын байгууллагатай нягт хамтран ажилласнаар 2020 онд нийт 12 аж ахуйн нэгж байгууллага, 7 иргэний санхүүгийн үйл ажиллагаанд иж бүрэн шалгалт хийгдэж дуусаад байна. Татварын байгууллагын шалгалтаар нийт 31.952.156.613 төгрөгийн зөрчил илэрч, 801.596.630 төгрөгийн нөхөн ногдуулалтын акт тавигдсан.*  ***Жишээ:*** *ХОМ-ийн хяналтын хүрээнд Татварын байгууллагата 2020 онд үр дүнэтй хамтарч ажилласан.*  *Авлигатай тэмцэх газар, Татварын ерөнхий газар, Улсын бүртгэлийн ерөнхий газар*  ***Дөрөв. Мэдүүлэг гаргагчдад зориулсан гарын авлагыг гаргаж, түгээсэн***  ***Агуулга:*** *ХАСХОМ-ийг гаргуулан авч, хяналт тавьж байгаа нь албан тушаалтнуудын дунд сахилга, хариуцлагыг нэмэгдүүлэхэд ихээхэн үр дүнтэй механизм болдог. Тухайлбал, мэдүүлгээ худал мэдүүлсэн, тухайн хөрөнгөө хэрхэн олсон болохоо тайлбар гаргаагүй бол манай байгууллага шалгадаг. Өөрөөр хэлбэо Авлигатай тэмцэх газар өргөдөл, гомдол, мэдээллийн мөрөөр, эсхүл төлөвлөгөөт хяналтаар шалгалтаар мэдүүлгийг шалгаж ажилладаг. Албан тушаалтнууд цахим системээр мэдүүлгээ гаргадаг болсон нь богино хугацаанд эрсдэлд суурилсан хяналт шалгалт хийх боломж бүрдсэн. Эдгээр ажлын хүрээнд Хувийн ашиг сонирхлын мэдүүлэг болон хөрөнгө, орлогын мэдүүлэг гаргагчдад зориулсан гарын авлагыг 2018, 2019 онуудад тус тус шинэчлэн боловсруулж нийт 20,000 ширхэгийг хэвлүүлэн нутгийн захиргааны болон төрийн захиргааны төв байгууллага, мэдүүлэг гаргагчдад хүргүүлэн ажилласан. Мөн нийтийн албанд шинээр болон сэлгэн шилжин томилогдсон албан тушаалтнуудыг чадавхижуулж, тодорхой асуудлыг жишээн дээр тулгаарлан хууль тогтоомжийг таниулж, хэвлэл мэдээллиийн хэрэгслэлээр мэдээлж ажилласан.*  ***Үр дүн:*** *Хөрөнгө, орлогоо үнэн зөв мэдүүлэхгүй байх, эх үүсвэрээ бодитой, үнэн зөв тайлбарлаж чадахгүй байх явдал гардаг. Өөр нэг анхаарах зүйл бол албан тушаалтан өөрөөсөө гадна гэр бүлийн гишүүдийн хөрөнгө, орлогыг үнэн бодитоор мэдүүлэх үүрэгтэй байдаг. Бидний зүгээс зөрчлийг дахин гаргуулахгүй байх зорилгоор мэдүүлэг гаргагчдад зориулсан сургалт зохион байгуулах, гарын авлага, зааварчилга гаргах, мэдүүлэг гаргагчдаас ирүүлсэн хүсэлтийн дагуу мэдүүлгийг хэрхэн бөглөх талаар зөвлөгөө өгөх зэрэг ажлыг тогтмол зохион байгуулдаг.*  ***Жишээ:*** *2020 оны ХАСХОМ-ийг улсын хэмжээнд 100 хувь гаргуулан авсан.*  *Авлигатай тэмцэх газар, Азийн сан*  ***Тав. Төрийн албан хаагчийг сонгон шалгаруулах комиссын бүрэлдэхүүнд орж ажилласан***  ***Агуулга:*** *Төрийн албаны тухай хуулийн шинэчилсэн найруулгад “төрийн албан хаагчийн” төлөөлөл гэж заасан тул сонгон шалгаруулалтад зөвхөн төрийн албанд ажиллаж байгаа төрийн албан хаагч оролцох, сонгон шалгаруулалтыг хөндлөнгийн нөлөөгүй шударга явуулах зорилгоор 7 хүний бүрэлдэхүүнтэй комисс байгуулж ажиллуулахаар “Төрийн албан хаагчийн төлөөллийг сонгон шалгаруулах журам”-д тусгасан. Комиссын бүрэлдэхүүнд Төрийн байгуулалтын байнгын хорооны ажлын алба, Төрийн албаны зөвлөлийн ажлын алба, Шүүхийн ерөнхий зөвлөл, Жендэрийн үндэсний хороо, Засгийн газрын харьяа төрийн албаны сургалтын байгууллага, Үндэсний аудитын газар, Авлигатай тэмцэх газрын төлөөллийг оролцуулахаар заасан байх тул тус сонгон шалгаруулалтын комиссын бүрэлдэхүүнд орон ажилласан.*  ***Үр дүн:*** *Төрийн албаны зөвлөл нь орон тооны 5 гишүүнтэй байхаар заасан бөгөөд тэдгээрээс 2 гишүүнийг нь төрийн албан хаагчдын төлөөллөөс сонгон шалгаруулж оролцуулах уг төлөөлд оролцсон. Энэ хүрээнд Улсын Их Хурлын Төрийн байгуулалтын Байнгын хороо 2018.12.25-ны өдрийн хуралдаанаараа “Төрийн албан хаагчийн төлөөллийг сонгон шалгаруулах журам” батлах тухай тогтоолыг баталсан юм.*  ***Жишээ:*** *АТГ-аас ТАЗ-тэй ТАХТХуулийн хэрэгжүүлэхэд хамтран ажилладаг.*  *Авлигатай тэмцэх газар, Төрийн албны зөвлөл*  ***Зургаа. ЭБАТ-уудад зориулсан гарын авлагыг гаргаж, түгээсэн***  ***Агуулга:*** *Хувийн ашиг сонирхлын мэдүүлэг болон хөрөнгө орлогын мэдүүлгийг бүртгэх, хянах, хадгалах эрх бүхий албан тушаалтан нарт зориулсан гарын авлага, номыг 2018, 2019 онуудад тус тус шинэчлэн боловсруулж нийт 5000 ширхэгийг хэвлүүлэн нутгийн захиргааны болон төрийн захиргааны төв байгууллага, түүний салбар нэгж болох бусад байгууллагын эрх бүхий албан тушаалтнуудад хүргүүлсэн.*  ***Үр дүн:*** *Нийтийн албанд шинээр болон сэлгэн шилжин томилогдсон албан тушаалтнуудыг чадавхижуулж, тодорхой асуудалд тэднээс санал авч тухай бүр хууль тогтоомжид тусгаж ажиллан, ЭБАТ-ын үйл ажиллагааны журам болон ХОМ-ийг мэдээлэх, мэдээлэл өгөх журмыг батлуулж мөрдөж байна*  ***Жишээ:*** *ЭБАТ-уудыг чадавхижуулж заавар зөвлөмжөөр тогтмол хангаснаар 2020 оны ХАСХОМ-ийг улсын хэмжээнд тэдний оролцоотой 100 хувь гаргуулан авсан.*  *Авлигатай тэмцэх газар, УИХ-ын Хууль зүйн байнгын хороо*  ***Долоо. АТГ-ын үйл ажиллагаанд мөрдөгдөж байгаа эрх зүйн актыг шинэчилж, эрх зүйн орчинг сайжруулах асуудлаар ажлын хэсгүүдэд тухай бүр орж ажилласан.***  ***Агуулга:*** *• АТГ-ын дотоод үйл ажиллагаатай холбогдсон дүрэм, журмыг шинэчлэн боловсруулах ажлын хэсэг;*  *• АТГ-ын дотоод үйл ажиллагаатай холбогдсон дүрэм, журмыг шинэчлэн боловсруулах ажлын хэсэг;*  *• Авлигатай тэмцэх газрын “Бүтцийн нэгжийн орон тоо”-г шинэчлэн баталсантай холбогдуулан шаардлагатай Ажлын байр /албан тушаал/-ны тодорхойлолт шинэчлэн боловсруулах ажлын хэсэг;*  *• Оффшор бүсэд данс эзэмшиж, аж ахуйн нэгж үүсгэн байгуулсан Монгол Улсын иргэдтэй холбоотой “Олон Улсын Эрэн Сурвалжлах Сэтгүүлчдийн Консорциум”-ын мэдээлэл, мэдээллийн хэрэгслээр мэдээлэгдсэнтэй холбогдуулан, мэдээллийг судлах, дүн шинжилгээ хийх, нягтлан үзэх зорилго бүхий ажлын хэсэг;*  *• Байгууллагын үйл ажиллагаанд холбогдох эрх зүйн актуудыг судлан, хийдэл, давхардлыг арилган, шинэчлэн найруулах, хүчингүй болсонд тооцох, нэмэлт өөрчлөлт оруулах ажлыг хариуцан зохион байгуулах ажлын хэсэг;*  *• Төрийн албаны зөвлөлийн 2019 оны “Албан тушаалын тодорхойлолт боловсруулах нийтлэг журам батлах тухай” 03 дугаар тогтоолыг баримтлан ажлын байрны тодорхойлолтыг шинэчлэн боловсруулах ажлын хэсэг.*  ***Үр дүн:*** *Авлигатай тэмцэх газрын даргын тушаалаар зарим холбогдох ажлын хэсгүүдэд орон ажиллан, холбогдох хууль журмын төсөлд санал өгсөн.*  ***Жишээ:*** *АТГ-ын үйл ажиллагаанд холбогдох эрх зүйн актуудын 70 гаруй хувийг шинэчлэх ажлын хэсэгт орж ажилласан байна.*  *Авлигатай тэмцэх газар, Төийн албаны зөвлөл, Хууль зүй, дотоод хэргийн яам*  ***Найм.Хувийн ашиг сонирхлын болон хөрөнгө, орлогын мэдүүлгийг баталгааны маягтаар бүртгүүлэх эрх зүйн орчинг бүрдүүлж, хэрэгжүүлсэн***  ***Агуулга:*** *Авлигын эсрэг хуулийн дагуу 2007 оноос хөрөнгө, орлогын мэдүүлгийг гаргуулж байсан бол 2012 оноос Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль хэрэгжиж эхэлснээр албан тушаалтнуудын хувийн ашиг сонирхлын мэдүүлэг, мэдэгдэл, тайлбарыг мөн гаргуулан авдаг болсон. Албан тушаалтнуудын гаргах ХАСХОМ-ийг 2012 онд цахим хэлбэрт оруулж өгсөн. Тухайн үед цахим гарын үсгийн хууль батлагдаад удаагүй байсан учраас баримтжуулахын тулд цаасаар заавал хадгалдаг байсан. 2017 онд баталгааны маягт гэж гаргаад цаасан дээр олон хуудас хэвлэдэг байсныг цахимд шивж, гарын үсэг зуруулж баримтжуулдаг одоогийн хэлбэрт шилжсэн. Мэдүүлгийг бүртгэх, хянах, хадгалах эрх бүхий албан тушаалтнаас гаргуулан авах “Баталгааны маягт” болон мэдүүлэг гаргагч ХАСХОМ, ХАСУМ-ийг цахимаар үнэн зөв мэдүүлснийг илэрхийлэх “Баталгааны маягт”-ын загварыг тус тус боловсруулж УИХ-ын Хууль зүйн байнгын хорооны 2012 оны 05 дугаар тогтоолын 7 дугаар хавсралтаар батлуулах, мөн тогтоолд өөрчлөлт оруулах үндэслэл шаардлага, тогтоолын төслийг боловсруулан УИХ-ын Хууль зүйн байнгын хорооны 2017 оны 01 дүгээр сарын 03-ны өдрийн 1-р тогтоолоор батлуулсан.*  ***Үр дүн:*** *ХОМ-ийн анхны маягтыг 2007 онд батлуулан, 2012 онд шинэчилсэн. Цаг үеэ дагаж уг мэдүүлгийг цахим системд гаргах ажиллагааг хялбарчлах үүднээс уг мэдүүлгийг гаргасныг нотлох "баталгааны маягт"-ыг 1 нүүр хуудсанд багтаан боловсруулж, журамд өөрчлөлт оруулж УИХ-ын Хууль зүйн байнгын хороонд хүргүүлж, батлуулсан нь эдийн засгийн хувьд ч ач холбогдолтой болсон юм.Цахимаар гаргадаг болсны өөр нэг давуу тал нь олон нийт хаанаас ч, хэдий ч meduuleg.iaac.mn цахим системээр дамжуулан албан тушаалтны мэдүүлсэн хөрөнгө, орлогын мэдүүлэгтэй танилцах боломжтой болсон.*  ***Жишээ:*** *Мэдүүлэг гаргагч болон ЭБАТ-ууд цахим систем ашиглан мэдүүлсэн мэдүүлгийг уг баталгааны маягтаар зохих шатны байгууллагад тогтмол гаргадаг*  *Авлигатай тэмцэх газар, УИХ-ын Хууль зүйн байнгын хороо*  ***Ес. АТГ-ын хуулиар хүлээсэн үүргийг биелүүлэх хүрээнд бүх хэлтсийн ажилтнуудыг хамруулсан багийг удирдан үр дүнтэй ажилласан***  ***Агуулга:*** *Авлигатай тэмцэх газрын даргын “Багийн бүрэлдэхүүнийг батлах тухай” 2017 оны А/12, “Хуваарь батлах тухай” 2017 оны А/55, “Багийн бүрэлдэхүүн болон хуваарь батлах тухай” Б/97 дугаар тушаалаар тус тус зарим яам, агентлаг, яам, төрийн өмчийн болон төрийн өмчийн оролцоотой хуулийн этгээдүүдийг хариуцан ажиллах ажлын хүрээнд тухай бүр хариуцсан аймгуудад зөвлөмж хүргүүлэн ажиллаж байсан. Мөн яам, агентлагуудад зөвлөмж хүргэх ажлыг нэгтгэх үүднээс АТГ-аас ЗГХЭГТ-т 2017, 2018 онуудад зөвлөмж хүргүүлэн ажиллаж байсан.*  ***Үр дүн:*** *АТГ-ын даргын шийдвэрийн дагуу хуулийн хэрэгжилтийг шалгах, илэрсэн зөрчлийг арилгуулах зорилгоор нэгж бүрээс ажилтнуудыг хамруулан багийн зохион байгуулалттай ажиллуулахад нэг багийг удирдаж яам агентлаг, орон нутагт үр дүнтэй ажилласан*  ***Жишээ:*** *Зөвлөмжид дурдсан асуудлаар ЗГ-аас холбогдох доод шатны байгууллагуудын үйл ажиллагаанд хяналт тавьж ажилласан.*  *Авлигатай тэмцэх газар, Авлигатай тэмцэх олон нийтийн зөвлөл*  ***Арав. ХАСХОМ шалгах аргачлалыг боловсруулан, уг аргачлалд суурилсан ХОМ-ийн хяналтыг цахимаар шалгах болсон***  ***Агуулга:*** *Албан тушаалтан зургаан сарын албан тушаалын цалин хөлс, орлогоос илүү хөрөнгө, орлогыг хууль ёсны дагуу олсон болохыгоо үндэслэлтэй тайлбарлаж чадахгүй тохиолдолд үндэслэлгүйгээр хөрөнгөжих гэж үздэг. Үүнийг хянах хамгийн том системийн нэг бол хөрөнгө, орлогын мэдүүлгийн систем байдаг. Энэ системийг улам бүр хөгжүүлэх, төрийн байгууллагуудын зарим мэдээллийн сантай бүрэн холбох, цахим хөгжүүлэлтийг хийхээр ажиллаж байна. Мэдээж хэрэг үндэслэлгүйгээр хөрөнгөжих, нууц далд аргаар олж авсан авлигын хөрөнгийг илрүүлэх, түүний эсрэг тэмцэхийн тулд хууль эрх зүйн орчин, институцийн зохион байгуулалт, иргэд, олон нийтийн оролцоо, ухамсар, эрэн сурвалжлах сэтгүүлчдийн хичээл зүтгэл зэрэг олон хүчин зүйлээс шалтгаалдаг. Сүүлийн жилүүдэд албан тушаалтнууд хөрөнгө, орлогоо нуух, өөр хүнд шилүүлэх явдал цөөнгүй гарч байгаатай холбоотойгоор бид хяналт шалгалтын үйл ажиллагаанд тус газрын бусад хэлтэс, алба болон бусад байгууллага, мэдээллийн хэрэгсэл, оролцогч талуудын дэмжлэгийг хяналт шалгалтын үйл ажиллагаанд ашиглаж байна. Тэр дундаа албан тушаалтнуудын ХАСХОМ-ийн мэдээлэлд дүн шинжилгээ хийх, эрсдлийг тодорхойлох ОУБ-ын үндэслэлтэй аргачлалын дагуу нийт мэдүүлэг гаргагчдыг хамруулан хөрөнгө, орлогыг харьцуулан уг тооцооллыг цахим системийг ашиглан явуулж байна.*  ***Үр дүн:*** *Хувийн ашиг сонирхлын мэдүүлэг болон хөрөнгө, орлогын мэдүүлэгт “Эрсдэл тооцох аргачлал”-ыг боловсруулсан. Уг аргачлалыг хөрөнгө, орлогын мэдүүлгийн бүрдүүлэлтийн цахим системээр дамжуулан мэдүүлгээ гаргасан албан тушаалтнуудын ХАСХОМ-т дүн шинжилгээ хийх, нарийвчлан шалгах/эрсдэл бүхий мэдүүлгийг тодорхойлоход ашиглах бөгөөд зөвхөн албаны зорилгоор ашиглахад зориулсан болно.*  ***Жишээ:*** *Албан тушаалтнуудын ХАСХОМ-ийн мэдээлэлд дүн шинжилгээ хийх, эрсдлийг тодорхойлох аргачлалын дагуу нийт мэдүүлэг гаргагчдыг хамруулан хөрөнгө, орлогыг харьцуулан эрсдлийн тооцооллыг цахимаар хийж байна.*  *Авлигатай тэмцэх газар, Дэлхийн банк* |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| *Монголын хуулчдын холбооны 2014 оны 07 дугаар сарын 07-ны өдрийн хуульчийн мэргэжлийн үйл ажиллагаа эрхлэх зөвшөөрөлтэй.*  *(Одоогоор түдгэлзүүлсэн)* |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. ***Боловсруулсан болон хянан тохиолдуулсан гарын авлага, эмхэтгэл***  * *УИХ-ын сонгуульд нэр дэвшигч танаа*   *(2020 он АТГ-ХШДШХ гарын авлага)*   * *Ашиг сонирхлын зөрчлөөс урьдчилан сэргийлэх нь гарын авлага*   *(2019 он АТГ-ХШДШХ гарын авлага)*   * *Хувийн ашиг сонирхлын мэдүүлэг болон хөрөнгө орлогын мэдүүлгийг бүртгэх, хянах, хадгалах эрх бүхий албан тушаалтан нарт зориулсан гарын авлага*   *(2019 он АТГ-ХШДШХ гарын авлага)*   * *Мэдүүлэг гаргагчдад зориулсан гарын авлага*   *(2019 он АТГ-ХШДШХ гарын авлага)*   * *Авлигын эсрэг хууль, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль*   *(2019 он АТГ-ХШДШХ Хуулийн эмхэтгэл)*   * *Мэдүүлэг гаргагчдад зориулсан гарын авлага*   *(2018 он АТГ-ХШДШХ гарын авлага)*   1. ***Удирдсан болон чиглүүлэгчээр оролцсон нээлттэй хэлэлцүүлэг, сургалт, зөвлөгөөн***  * *Шударга байдал ба олон нийтийн илтгэл сэдэвт хуулийн байгууллагуудын нэгдсэн зөвлөгөөн*   *(Блью Скай, Кристал танхим 2019.12.09*  *илтгэх хэлэлцүүлж, чиглүүлэгчээр ажилласан)*   * *Албан тушаалтны хөрөнгө, орлогод иргэдийн хяналтыг нэмэгдүүлэх, ХОМ-ийн маягтыг боловсронгуй болгох нь*   *(Азийн сантай хамтран, Блью Скай, Кристал танхим*  *2019.11.22 нээлттэй хэлэлцүүлэг, ХАСХОМ-ифн маягтыг сайжруулах төслийг танилцуулсан)*     * *Төрийн захиргааны төв байгууллагын мэдүүлгийг бүртгэх, хянах, хадгалах эрх бүхий албан тушаалтнуудын Нэгдсэн сургалт*   *(АТГ, Хараа зочид буудал 2019.01.08-09*  *сургалт, хэлэлцүүлэг, зөвлөмж, үүрэг чиглэл өгсөн)*   * *Төрийн захиргааны төв байгууллагын мэдүүлгийг бүртгэх, хянах, хадгалах эрх бүхий албан тушаалтнуудын Нэгдсэн сургалт*   *(АТГ-ын олон нийтийн төв 2018.12.12-14*  *сургалт, хэлэлцүүлэг, зөвлөмж, үүрэг чиглэл өгсөн)*   * *АТГ-ас яам, агентлагт ажилласан хяналт шалгалтын дүнийн хэлэлцүүлэг*   *(АТГ, Олон нийтийн төв 2017.10.25 дүнгийн танилцуулга,*  *АТГ-ын II багийг удирдаж ажилласан)*   * *Авлига, ашиг сонирхлын зөрчлөөс сэргийлэхэд анхаарах асуудал /кейс ажиллуулах/*   *(АТГ-Олон нийтийн төв 2017-2018*  *Албан тушаалтнуудад авлига, ашиг сонирхлын*  *зөрчлийг гаргахгүй байх асуудлыг жишээн дээр үндэслэн тайлбарлаж, сургалт явуулсан)*   1. ***Боловсруулсан хууль тогтоомж, дүрэм, журам***  * *Төрийн албан хаагчийн төлөөллийг сонгон шалгаруулах комисс байгуулах тухай Байнгын хорооны тогтоолыг батлуулах, комиссын бүрэлдэхүүнд ажилласан тухай*   *(2019.01.16 Тогтоолын төсөл*  *батлуулах комисст орж ажилласан)*   * *Оффшорын эсрэг хуулинд гишүүдийг эргүүлэн татах заалтыг оруулж өгсөн*   *(2017.10.06 хуульд оруулсан нэмэлт өөрчлөлт)*   * *ЭБАТ-аас “Баталгааны маягт” болон мэдүүлэг гаргагч ХАСХОМ, ХАСУМ-ийг цахимаар үнэн зөв мэдүүлснийг илэрхийлэх “Баталгааны маягт”-ын загварыг тус тус боловсруулж батлуулсан*   *(УИХ-ын Хууль зүйн байнгын хорооны*  *2012 оны 05 дугаар тогтоолын 7 дугаар*  *хавсралтаар батлуулсан 2017.01.03)*   1. ***Хяналт шалгалтын мөрөөр бусад байгууллагуудад хүргүүлсэн тайлан, шийдвэр, зөвлөмж***  * *АТГ-ын хяналт шалгалтын дүнгээр 21 аймгийн ИТХ-ын дарга, Засаг дарга нарт Зөвлөмж хүргүүлсэн тухай*   *(Сүхбаатар аймаг, АТГ-ын даргаас)*   * *АТГ-ын хяналт шалгалтын дүнгээр 21 аймгийн ИТХ-ын дарга, Засаг дарга нарт Зөвлөмж хүргүүлсэн тухай*   *(Хэнтий аймаг, АТГ-ын даргаас)*   * *АТГ-ын хяналт шалгалтын дүнгээр 21 аймгийн ИТХ-ын дарга, Засаг дарга нарт Зөвлөмж хүргүүлсэн тухай*   *(Дорнод аймаг, АТГ-ын даргаас)*   * *Уул уурхайн сайдад зөвлөмж өгөв*  1. ***Авлигын эсрэг хууль, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль, түүнд нийцүүлэн гарсан дүрэм, журам эрх зүйн актыг боловсруулах чиглэлээр Ажлын хэсэгт ажилласан тухай***  * *Ажлын хэсэг байгуулах тухай*   *АТГ-ын ажилтнуудын Ажлын байрны тодорхойлолт*  *шинэчлэн боловсруулах 2019.06.26)*   * *Багийн бүрэлдэхүүн болон хуваарь батлах тухай*   *(Авлигатай тэмцэх үндэсний хөтөлбөрийг*  *хэрэгжүүлэх хүрээнд багийн бүрэлдэхүүн*  *ба хуваарийг шинэчлэх тухай 2017.11.20)*   * *Ажлын хэсэг байгуулах тухай*   *(АТГ-ын үйл ажиллагаанд мөрдөж буй хууль*  *журмын хийдэл, давхардлыг арилгах, шинэчлэн*  *найруулах, хүчингүй болгох, нэмэлт өөрчлөлт*  *оруулах ажлыг зохион байгуулах 2017.11.20)*   * *Ажлын хэсэг байгуулах тухай*   *(Оффшор бүсэд данс эзэмшиж, аж ахуйн*  *нэгж үүсгэн байгуулсан МУ-ын иргэдтэй холбоотой*  *мэдээллийг судлах, дүн шинжилгээ хийх,*  *нягтлах 2017.03.30)*   * *Ажлын хэсэг байгуулах тухай*   *АТГ-ын ажилтнуудын Ажлын байрны*  *тодорхойлолт шинэчлэн боловсруулах 2017.02.10)*   * *Багийн бүрэлдэхүүнийг батлах тухай*   *(Авлигатай тэмцэх үндэсний хөтөлбөрийг*  *хэрэгжүүлэх хүрээнд багийн зохион байгуулалтад*  *шилжүүлж ажиллах тухай 2017.01.27)*   * *Ажлын хэсэг байгуулах тухай*   *(АТГ-ын дотоод үйл ажиллагаатай холбоотой*  *дүрэм, журам боловсруулах 2015.12.31)*   1. ***Хяналт шалгалтын чиглэлээр болон тодорхой асуудлаар цаашид хэрэгжүүлэх арга хэмжээний талаар олон нийтэд хүргэсэн мэдээ, мэдээлэл, өгүүлэл, нийтлэл, зөвлөмж, ярилцлага***  * *Албан тушаалтны ХАСХОМ-ийг хянан шалгахад банк, санхүүгийн байгууллагаас мэдээлэл, лавлагаа авах эрх зүйн зохицуулалтыг сайжруулах шаардлагатай*   *(2021.02.19 зөвлөмж, ярилцлага* [*www.iaac.mn*](http://www.iaac.mn)*)*   * *УИХ-ын гишүүд авлигын эсрэг сургалтад хамрагдлаа*   *(2021.01.19 мэдээ)*   * *Үндэслэлгүйгээр хөнгөжсөн 17 шүүгчийг АТГ-аас шалгаж байна*   *(2020.01.03 ярилцлага монцамэ агентлаг)*   * *Төрийн албан хаагчийн давхар ажил эрхлэлтээр 12 албан тушаалтныг шалгаж байна*   *(2019.12.11 ярилцлага [www.dardas.mn](http://www.dardas.mn))*   * *Оролцоогоо нэгтгэж байж авлигыг таслан зогсооно*   *(2019.12.09 ишлэл, мэдээ* [*www.iaac.mn*](http://www.iaac.mn)*)*   * *Улсын хөгжлийн нэгэн тушаа нь авлига болж байна*   *(2019.11.28 нийтлэл [www.zindaa.mn](http://www.zindaa.mn))*   * *Авлига, ашиг сонирхлын зөрчил далд үйлдэгддэг учраас хөөн хэлэлцэх хугацаа урт байх ёстой*   *(2019.11.22 ишлэл, мэдээ [www.iaac.mn](http://www.iaac.mn))*   * *Үндэслэлгүйгээр хөнгөжсөн байж болзошгүй 21 албан тушаалтны 17 нь шүүгч*   *(2019.11.21 ярилцлага [www.iaac.mn](http://www.iaac.mn)*  [*www.ikon.mn*](http://www.ikon.mn)*)*   * *Хэлтэс, албадын дарга нар мэдээлэл хийв*   *(2017.10.25 мэдээлэл [www.iaac.mn](http://www.iaac.mn))*   * *Оффшор бүс дэх хөрөнгөө буцаан татахад гурван сарын хугацаа бий*   *(2017.10.06 өгүүлэл* [*www.iaac.mn*](http://www.iaac.mn)*)*   * *Оффшорын хуулийн хэрэгжилтийг нэхэх цаг болсон*   *(2017.10.06 өгүүлэл [www.zarig.mn](http://www.zarig.mn))*   * *Төрийн захиргааны төв байгууллагад зөвлөмж хүргэж байна*   *(2017.10.06 зөвлөмж, ярилцлага [www.zarig.mn](http://www.zarig.mn))*   * *АТГ-аас ашиг сонирхлын зөрчилтэй хоёр хүнийг танилцуулав*   *(2017.09.26 мэдээ [www.itoim.mn](http://www.itoim.mn))* |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргав:

* Төрийн албан хаагчийн анкет – 8 хуудас;
* Иргэний үнэмлэхийн хуулбар – 1 хуудас;
* Нийгмийн даатгалын дэвтрийн хуулбар, эсхүл түүнтэй адилтгах баримт бичиг – 9 хуудас;

Цагдаагийн албаны тухай хуулийн 83 дугаар зүйлийн 83.2, Авлигын эсрэг хуулийн 30 дугаар зүйлийн 30.9-д заасны дагуу Цэргийн алба хаагчийн тэтгэвэр, тэтгэмжийн тухай хуулиар зохицуулагддаг болно.

Нийгмийн даатгалын шимтгэл төлөлтийн талаарх лавлагааг хавсаргав.

Төрийн үйлчилгээний цахим машины Нийгмийн даатгалын лавлагаа хэсгээс 2007 оноос өмнөх нийгмийн даатгалын шимтгэл төлөлтийн лавлагаа гарах боломжгүй байна.

* Эрх зүйн бакалаврын, эсхүл түүнээс дээш боловсролын зэргийн дипломын хуулбар – 5 хуудас /суралцагчийн тодорхойлолт хавсаргав/;
* Хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт – 116 хуудас;
* Эрх зүйч мэргэжлээр 10-аас доошгүй жил ажилласныг нотлох баримт – 12;
* Хүсэлт гаргагчийн талаарх тодорхойлолт /гурваас доошгүй/ - 4 хуудас;
* Шүүхийн тухай хуулийн 76.3 эсхүл 95.3, 95.4, 95.8-д заасан шаардлагыг хангасныг нотлох бусад баримт – 1 хуудас

**Хүсэлт гаргагч:**

Эцэг/эхийн нэр: . . . . . . . . Хашгамбай . . . . . . . . . . . . . . . . . . . . . . . . . . . . . . . . . . . . .

Өөрийн нэр: . . . . . . . . . . . Хашбаатар . . . . . . . . . . . . . . . . . . . . . . . . . . . . . . . . . . . . .

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: . . . . . . . . . . . . . . . . . . . . . . . . . . . . . . . . .

--- оОо ---